WHART โอกาสในการเป็นเจ้าของศูนย์กระจายสินค้า บนทำเลศักยภาพ ในประเทศไทย
หากพูดถึงการปล่อยเช่าอสังหาริมทรัพย์ เราอาจจะคุ้นเคยกับการปล่อยเช่าบ้านและคอนโด แต่รู้หรือไม่ว่า เราสามารถปล่อยเช่าศูนย์กระจายสินค้า คลังสินค้าและโรงงาน ได้เช่นกัน  แล้วเราจะปล่อยเช่าศูนย์กระจายสินค้า คลังสินค้าและโรงงาน ได้อย่างไร? ลงทุนแมนจะเล่าให้ฟัง
14 ต.ค. 2563

ผู้สนับสนุน..
WHART โอกาสในการเป็นเจ้าของศูนย์กระจายสินค้า บนทำเลศักยภาพ ในประเทศไทย
หากพูดถึงการปล่อยเช่าอสังหาริมทรัพย์
เราอาจจะคุ้นเคยกับการปล่อยเช่าบ้านและคอนโด
แต่รู้หรือไม่ว่า เราสามารถปล่อยเช่าศูนย์กระจายสินค้า คลังสินค้าและโรงงาน ได้เช่นกัน
แล้วเราจะปล่อยเช่าศูนย์กระจายสินค้า คลังสินค้าและโรงงาน ได้อย่างไร?
ลงทุนแมนจะเล่าให้ฟัง
ก่อนจะปล่อยเช่าศูนย์กระจายสินค้า คลังสินค้าและโรงงานได้
เราก็ต้องเป็นเจ้าของพื้นที่อาคารเหล่านั้นก่อน
โดยการไปเป็น “เจ้าของร่วม” ในทรัพย์สิน และพื้นที่นั้นๆ
ผ่านรูปแบบการลงทุนใน ทรัสต์เพื่อการลงทุนในอสังหาริมทรัพย์ (Real Estate Investment Trust) หรือที่เรียกสั้น ๆ ว่า REIT
การลงทุนใน REIT ก็คือ การลงทุนในกองทรัพย์สินประเภทอสังหาริมทรัพย์
ซึ่ง REIT แต่ละกอง จะมีผู้เชี่ยวชาญ คอยทำหน้าที่ดูแล และจัดการทรัพย์สินเหล่านั้นแทนเรา
โดยผลตอบแทนที่ได้รับจากการบริหารทรัพย์สิน อย่างเช่น การปล่อยเช่าอสังหาริมทรัพย์เหล่านั้น 
ก็จะถูกนำมาจ่ายเป็นผลตอบแทนให้กับเรา ในฐานะที่เป็นเจ้าของ REIT กองนั้น
และหนึ่งใน REIT ที่ลงทุนในศูนย์กระจายสินค้า คลังสินค้าและโรงงาน ที่น่าสนใจในตอนนี้
คือ “WHART” หรือ ทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ พรีเมี่ยมโกรท
แล้ว WHART ลงทุนในอสังหาริมทรัพย์เพื่อการปล่อยเช่า อะไรบ้าง?
ปัจจุบัน WHART ลงทุนในทรัพย์สินประเภทศูนย์กระจายสินค้า คลังสินค้าและโรงงาน จำนวน 29 โครงการ มีพื้นที่อาคารให้เช่าทั้งหมดประมาณ 1.3 ล้านตารางเมตร ตั้งอยู่ใน 4 พื้นที่ ประกอบด้วย
พื้นที่ ถนนบางนา-ตราด 65%
พื้นที่ อยุธยา-สระบุรี 23%
พื้นที่ในโครงการเขตพัฒนาพิเศษภาคตะวันออก 11%
พื้นที่ในจังหวัดสมุทรสาคร 1%
นอกจากนี้ กองทรัสต์ยังมีพื้นที่หลังคาและลานจอดรถให้เช่าเพิ่มเติมอีกประมาณ 0.4 ล้าน ตร.ม.
จะเห็นว่า ทรัพย์สินส่วนใหญ่ของ WHART ตั้งอยู่ในพื้นที่ถนนบางนา-ตราด 
ซึ่งเป็นหนึ่งในจุดศูนย์กลางการกระจายสินค้าที่สำคัญของประเทศไทย
ทั้งนี้ กองทรัสต์ WHART ถือได้ว่าเป็นหนึ่งในกองทรัสต์ที่เติบโตอย่างต่อเนื่อง เนื่องจาก WHART ได้มีการลงทุนเพิ่มเติมในทรัพย์สินที่มีคุณภาพทุกปี
โดยมีอัตราการปล่อยเช่าทรัพย์สินเฉลี่ยเกินกว่า 90% มาโดยตลอด ตั้งแต่ที่ได้ก่อตั้งกองทรัสต์
ทำให้ในปัจจุบัน WHART มีมูลค่าในตลาดหลักทรัพย์เกือบ 40,000 ล้านบาท
และในปีนี้ WHART ได้เตรียมพร้อมที่จะขยายการลงทุน เพื่อเพิ่มทรัพย์สินในพอร์ตให้มากขึ้น
ผ่านการเพิ่มทุนครั้งที่ 5 ที่กำลังจะเกิดขึ้นเร็วๆ นี้
แล้ว WHART จะนำเงินทุนที่เพิ่มได้ ไปทำอะไร?
WHART จะนำเงินไปลงทุนในศูนย์กระจายสินค้าและคลังสินค้าจำนวน 3 โครงการ ที่มีขนาดพื้นที่อาคารเพื่อปล่อยเช่าประมาณ 129,000 ตารางเมตร
ซึ่งเมื่อรวมกับพื้นที่เดิมที่เป็นเจ้าของอยู่แล้ว จะทำให้ WHART มีพื้นที่อาคารสำหรับให้เช่ารวมทั้งหมดประมาณ 1.4 ล้านตารางเมตร
 
โดย 3 โครงการดังกล่าว ประกอบด้วย
 
1.โครงการ WHA Mega Logistics Center (แหลมฉบัง 1)
ลงทุนในกรรมสิทธิ์ในที่ดินและอาคาร
2.โครงการ WHA Mega Logistics Center (แหลมฉบัง 2)
ลงทุนในสิทธิการเช่าที่ดิน และกรรมสิทธิ์ในอาคาร
 
3.โครงการ WHA KPN Mega Logistics Center (ถนนบางนา-ตราด กม.23 เฟส 3)
ลงทุนในสิทธิการเช่าช่วงในที่ดิน และสิทธิการเช่าอาคาร
โดยทั้ง 3 โครงการมีผู้เช่าหลักเป็นบริษัทระดับแนวหน้าที่มีชื่อเสียง สถานะการเงินมั่นคง และอยู่ในธุรกิจอุตสาหกรรมที่หลากหลาย เช่น Honda Logistics, Samsung Thailand, DKSH (Thailand), Volvo และ Shopee
ที่น่าสนใจก็คือ ศูนย์กระจายสินค้าและคลังสินค้า 3 โครงการนี้ 
เป็นคลังสินค้าประเภท Built-to-Suit ทั้งหมด
ถ้าให้อธิบาย Built-to-Suit แบบเข้าใจง่ายๆ
ก็คือคลังสินค้า ที่ถูกสร้างขึ้นตามความต้องการของลูกค้า
และมีสัญญาเช่าระยะยาว
ก็หมายความว่า คลังสินค้าประเภท Built-to-Suit จะช่วยลดความเสี่ยงเรื่องระยะเวลาของสัญญาเช่า ให้กับ WHART ได้นั่นเอง
และนอกจากนั้นแล้ว
กองทรัสต์ WHART ยังเน้นลงทุนในศูนย์กระจายสินค้า คลังสินค้าและโรงงานระดับพรีเมี่ยม ซึ่งดึงดูดผู้เช่าจากหลากหลายอุตสาหกรรม
เพราะไม่ว่าจะเป็น ผู้ให้บริการโลจิสติกส์, สินค้าอุปโภคบริโภค หรือ อุตสาหกรรมที่มีการเติบโตอย่าง E-commerce
ผู้เช่าก็จะสามารถเลือกศูนย์กระจายสินค้าและคลังสินค้าที่มีมาตรฐาน รวมถึงสามารถปรับรูปแบบคลังสินค้าให้เข้ากับธุรกิจของแต่ละราย
ซึ่งจะเป็นการลดความเสี่ยง จากการกระจุกตัวของธุรกิจของผู้เช่าจากอุตสาหกรรมใดอุตสาหกรรมหนึ่งอีกด้วย
อ้างอิงจากงบกำไรขาดทุนและการจ่ายประโยชน์ตอบแทนตามสถานการณ์สมมติ ที่สอบทานโดยผู้สอบบัญชี
หลังจากการเพิ่มทุนครั้งนี้ คาดว่า WHART จะสร้างผลตอบแทนในปีแรก 0.79 บาทต่อหน่วยการลงทุน
ทั้งหมดนี้ จึงเป็นเหตุผลที่ทำให้ WHART เป็นอีกหนึ่งทางเลือกที่น่าสนใจ 
สำหรับใครที่กำลังมองหาการลงทุนในทรัพย์สินเพื่อการปล่อยเช่า ประเภทศูนย์กระจายสินค้า คลังสินค้าและโรงงาน 
สามารถศึกษาข้อมูลเพิ่มเติ่มได้ที่ 
 และ 
คำเตือน : การลงทุนมีความเสี่ยง ผู้ลงทุนควรศึกษาข้อมูลในหนังสือชี้ชวนก่อนการตัดสินใจลงทุน
References
-เอกสารประชาสัมพันธ์ ทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ พรีเมี่ยมโกรท (WHART) สำหรับการเพิ่มทุนครั้งที่ 5
-หนังสือชี้ชวนของทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ พรีเมี่ยมโกรท (WHART) สำหรับการเพิ่มทุนครั้งที่ 5
-ตลาดหลักทรัพย์แห่งประเทศไทย